บาทเปิด 31.19 บาทต่อดอลลาร์ตลาดจับตาตัวเลขเงินเฟ้อสหรัฐ
เงินบาทเปิดตลาด 31.19 บาทต่อดอลลาร์ คาดกรอบวันนี้ 31.05-31.25 บาทต่อดอลลาร์ ตลาดจับตาตัวเลขเงินเฟ้อสหรัฐ
12 พ.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.19 บาท/ดอลลาร์ อ่อนค่าจากช่วงเย็นวานนี้( 11 พค.) ที่ปิดตลาดที่ระดับ 31.09 บาท/ดอลลาร์
เงินบาทเช้านี้อ่อนค่าจากเย็นวาน เนื่องจากดอลลาร์สหรัฐกลับมาแข็งค่า หลังจากที่ตัวเลขเศรษฐกิจสหรัฐฯ กลับมาฟื้นตัวดี โดยเฉพาะตัวเลขการเปิดรับสมัครงานเดือนมี.ค. ซึ่งเพิ่มขึ้นในระดับสูงสุดเป็นประวัติการณ์ ขณะที่คืนนี้ ตลาดจับตาการรายงานอัตราเงินเฟ้อของสหรัฐ เพราะหากเงินเฟ้อเพิ่มขึ้นกว่าที่นักวิเคราะห์คาดการณ์ไว้ จะมีผลให้ดอลลาร์สหรัฐแข็งค่าได้ต่อ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.05-31.25 บาท/ดอลลาร์